Hego Txinako itsasoa

Hego Txinako itsasoa (txinera tradizionalez: 南中國海; txinera sinplifikatuz: 南中国海; pinyinaz: Nán Zhōnggúo Hǎi; malaysieraz: Laut China Selatan; tagaloz: Dagat Timog Tsina; vietnameraz: Biển Đông) Ozeano Bareko itsasoa da, Singapur eta Taiwan itsasartearen artean hedatua. 3.500.000 kilometro koadroko azalera dauka, eta munduko ur eremurik handiena da, ozeanoak kontuan hartu gabe.

Itsasoan kostaldeak dituzten estatu eta lurraldeak honako hauek dira (iparraldetik hasita erloju-orratzen norabidean): Txina, Macau, Hong Kong, Taiwan, Filipinak, Malaysia, Brunei, Indonesia, Singapur, Thailandia, eta Vietnam.

Geografia 
Hego Txinako itsasoa Txina eta Taiwan uhartearen hegoaldean dago, Filipinen mendebaldean, Malaysiako Sabah eskualdearen eta Bruneiren ipar-mendebaldean, Indonesiaren iparraldean, Singapur eta Malaysiako penintsularen ipar-mendebaldean, eta Vietnamen ekialdean.

Itsasoan hainbat uharte daude, baina gehienetan ez da inor bizi. Dena den, itsasoaren mugetan dauden herrialdeek uharte horiek kontrolatzeko lehia gogorra izan dute XX. mende osoan zehar. Lehia hauetan Filipinak, Singapur, Malaysia eta Vietnamek izan dituzte istilurik gehien.

Ikus, gainera 
 Txinako Itsasoak

Erreferentziak

Kanpo estekak 
  Hego Txinako itsasoa Google Earthen.

Hego Txinako itsasoa
Indonesiako itsasoak
Malaysiako itsasoak
Txinaren lurralde gatazkak
Txinako Errepublikaren lurralde gatazkak
Ozeano Bareko itsaso marjinalak
Filipinetako itsasoak